open-index/open-wikipedia-markdown huggingface dataset:
Phunga kaGumede

**Phunga kaGumede** was 'n Zoeloekoning in die 18de eeu. Hy was die seun van Gumede kaZulu. Hy is volgens oorlewering deur sy tweelingbroer, Mageba kaGumede, opgevolg.
Mageba kaGumede

Koning **Mageba kaGumede** (ongeveer 1667 tot 1745) was 'n vroeë leier van die Zoeloes in Suid-Afrika.

Volgens oorlewering het Mageba sy tweelingbroer Phunga as leier van die Zoeloe-stam na Phunga se dood in omtrent 1727 opgevolg. Hierdie opvolging tussen broers word weerspieël in Zoeloegedigte soos *Zulu ka Phunga no Mageba!* (*Zoeloe kinders van Phunga en Mageba!*). Mageba het ten minste twee seuns gehad, Ndaba, wat hom as koning opgevolg het, en Mpangazitha. Mpangazitha trou met sy niggie. Die Ntombela-stam ontstaan van die nageslag van hierdie huwelik.

## Eksterne skakels 
* Amptelike Zoeloeland-webwerf: Die Zoeloe-konings
* Amptelike Portaal van die Suid-Afrikaanse Regering: Zoeloekonings
Ndaba kaMageba

**Ndaba kaMageba** was 'n Zoeloekoning.Hy was die seun van Mageba, en was hoof van die Zoeloenasie vanaf omtrent 1745 tot 1763. Hy is deur Jama kaNdaba opgevolg.

## Verwysings
Jama kaNdaba

**Jama kaNdaba** (oorlede 1781) was die seun van Ndaba kaMageba en hoof van die Zoeloenasie vanaf ongeveer 1763 tot 1781.
Gordon Brown

**Gordon Brown** (1951-) is 'n Britse politikus. Hy was van 27 Junie 2007 tot 11 Mei 2010 die leier van die Arbeidersparty asook die Eerste Minister van die Verenigde Koninkryk. Hy het as Eerste Minister bedank nadat sy party die verkiesing van 6 Mei 2010 verloor het, en nie 'n koalisie met die Liberaal-Demokrate kon vorm nie. Van 1997 tot 2007 was hy die Minister van Finansies ("Kanselier van die Skatkis") in Tony Blair se regering. Hy is sedert 1983 'n lid van die Britse Laerhuis.

## Lewensloop 
James Gordon Brown is op 20 Februarie 1951 in Giffnock (naby Glasgow) in Skotland gebore. Hy is met Sarah Macaulay getroud. Hulle dogter, Jennifer Jane, het reeds as 'n baba gesterf. Hulle het twee seuns, John Macaulay en James Fraser. Brown is blind in sy linkeroog na 'n sportbesering en dra 'n glasoog.

Brown het 'n PhD in geskiedenis aan die Universiteit van Edinburgh verwerf. Daarna het hy as 'n TV-joernalis gewerk. Hy was sedert 1983 'n Britse lid van die parlement, aanvanklik vir *Dunfermline East* en van 2005 tot 2015 vir *Kirkcaldy* en *Cowdenbeath*.

Hy het as die Eerste Minister van die Verenigde Koninkryk oorgeneem nadat Tony Blair op 27 Junie 2007 bedank het. Vóór dit was hy (sedert Mei 1997) die Minister van Finansies. As Eerste Minister het hy ook as Eerste Heer van die Tesourie en die Minister van Staatsdiens gedien.

## Bronnelys 
* John Campbell: *Pistols at Dawn: Two Hundred Years of Political Rivalry from Pitt and Fox to Blair and Brown.* Vintage Books, London 2009, .
* Steve Richards: *Whatever It Takes: The Real Story of Gordon Brown and New Labour.* Fourth Estate, London 2010, .
* Anthony Seldon: *Brown at 10*. Biteback, 2010. .

## Verwysings
Åsgårdstrand

**Åsgårdstrand** is 'n dorp aan die Oslofjord in Vestfold, Noorweë.

Die dorp is in die 16de eeu gestig en het tot 1965, toe dit tussen Tønsberg en Horten opgedeel is, as 'n selfstandige munisipaliteit bestaan. Die dorp het as kunstenaarskolonie, waar kunstenaars soos Edvard Munch, Christian Krohg en Hans Heyerdahl gewoon en gewerk het, internasionale bekendheid verwerf. Edvard Munch se somerhuis het as klein museum bewaar gebly.
John Major

Sir **John Major** (Carshalton, Surrey, 29 Maart 1943) is 'n Britse politikus wat vanaf 1990 tot 1997 as Eerste Minister van die Verenigde Koninkryk en leier van die Konserwatiewe Party gedien het.

## Belangrike werke deur Major 
* The Autobiography. HarperCollins, London 2006. . (Outobiografieë).
* More Than a Game: The Story of Cricket's Early Years. HarperCollins, London 2007. . (Krieket-Geskiedenis)

## Bronnelys 
* Anthony Seldon: Major: A Political Life. Phoenix Books, London 1998 .
* Robert Taylor: Major (20 British Prime Ministers of the 20th Century). Haus Publishing Ltd, London 2006, .
Taksidermie

duimnael|Taxidermis
duimnael|'n Opgestopte luiperd.

**Taksidermie** is 'n reeks prosesse waartydens gedeeltes van dooie diere verwerk word (soos by voorbeeld vel, vere en horings) om die dier ten volle of gedeeltelik op te stop en te monteer sodat dit 'n "stilstaande" beeld van die lewende dier weergee.

'n Vakman wat taksidermie beoefen word 'n **taksidermis** genoem.

Diere wat so verwerk is word soms in museums of mense se huise uitgestal. Baie jagters en vissermanne laat die diere wat hulle vang as trofeë opstop. Die in museums word vir opvoedkundige redes uitgestal. Sommige mense laat hulle troeteldiere opstop nadat hulle oorlede is om hulle sodoende te onthou.
James Callaghan

**Leonard James Callaghan** (27 Maart 1912 – 26 Maart 2005) was 'n Britse politikus wat vanaf 1976 tot 1979 as Eerste Minister van die Verenigde Koninkryk en vanaf 1976 tot 1980 as leier van die Arbeidersparty gedien het.

Hy was algemeen bekend as **Jim Callaghan**. Sy byname was **Sunny Jim**, **Gentleman Jim**, **Lucky Jim** of **Big Jim**.

Callaghan is die enigste persoon wat in al vier van die sogenaamde "*Great Offices of State*" gedien het, naamlik as: Eerste Minister, "Chancellor of the Exchequer", "Home Secretary" en "Foreign Secretary".

## Boeke geskryf deur Gallaghan
* Callaghan, James. *Time and Chance*. Collins, 1987.
* Callaghan, James. *Challenges and Opportunities for British Foreign Policy*. Fabian Society, 1975.

## Verwysings
Doda

**Dorota Aqualiteja Rabczewska** (gebore 15 Februarie 1984), beter bekend onder haar verhoognaam **Doda** is 'n Poolse sangeres. Ten opsigte van die toekennings, wat sy reeds gewen het, behoort Doda tot die suksesvolste musikale kunstenaars in Pole ooit.
 
## Diskografie 
### Album solo 
* *Virgin* (2002)
* *Bimbo* (2004)
* *Ficca* (2005)
* *Diamond Bitch* (2007)
* *The Seven Temptations* (2011)
* *Dorota* (2019)
* *Aquaria* (2022)
Tony Blair

**Tony Blair** (1953-) is 'n voormalige Britse politikus van die Arbeidersparty wat vanaf 2 Mei 1997 tot 27 Junie 2007 as Eerste Minister van die Verenigde Koninkryk gedien het. Hy was 'n parlementslid vir Sedgefield vanaf 1983 tot 2007 en leier van die Arbeidersparty vanaf 1994 tot 2007. In Junie 2007 het hy uit vrye wil uit al hierdie poste bedank. Hy is deur Gordon Brown opgevolg.

## Beknopte biografie 
Anthony Charles Lynton Blair is op 6 Mei 1953 in Edinburg, Skotland gebore as die tweede seun van Leo en Hazel Blair. Hy was 'n prokureur voordat hy 'n politikus geword het. In 1975 sluit hy by die Arbeidersparty aan en was van 1983 tot 2007 die LP vir Sedgefield.

Blair het in 1994 leier van die Arbeidersparty geword. Hy het talle veranderinge aangebring om die party te moderniseer en dit tot die “Nuwe Arbeidersparty” herdoop. Sommige tradisionele ondersteuners het gemeen sy beleid is te regs, maar hy het ’n groot oorwinning in die verkiesing van 1997 oor die Konserwatiewe Party behaal, wat toe reeds 18 jaar lank aan bewind was.

Blair het ook die verkiesings van 2001 en 2005 ingepalm, en sodoende nie net die Arbeidersparty se langsdienende premier geword nie, maar ook die eerste leier wat daarin kon slaag om drie agtereenvolgende verkiesings te wen. Ná die Irakse Oorlog het sy gewildheid onder sy partylede en die publiek egter getaan.

In 2007 het hy op eie inisiatief as premier bedank en daarna die VN se gesant in die Midde-Ooste geword. Hy is tans die voorsitter van die Kommissie vir Afrika.

Blair is sedert 29 Maart 1980 met die prokureur Cherie Booth getroud. Hulle het vier kinders, Euan, Nicky, Kathryn en Leo.

## Bronnelys 
* John Campbell: *Pistols at Dawn: Two Hundred Years of Political Rivalry from Pitt and Fox to Blair and Brown.* Vintage Books, London 2009, ,
* Jon Davis, John Rentoul: *Heroes or Villains? The Blair Government Reconsidered.* Oxford University Press, Oxford 2019, .
* John Rentoul: *Tony Blair.* Little, Brown & Company, London 2001, .
* Anthony Seldon: *Blair*. Free Press, London 2004, .
* Mick Temple: *Blair (20 British Prime Ministers of the 20th Century).* Haus Publishing, London 2006, .

## Verwysings 
## Eksterne skakels 
*
Königsberger Klopse

duimnael|regs|250px|Königsberger Klopse
**Königsberger Klopse**, in Duits soms ook **Soß-** of **Kochklopse** genoem, is 'n spesialiteit van die Oos-Pruisiese (en spesifiek Koningsbergse) kookkuns wat van gekookte vleisbolletjies in 'n wit sous met kappertjies berei word.

Königsberger Klopse word tradisioneel van gemaalde kalf- of bees- en varkvleis met gehakte southaring of sardiens, uie, geweekte witbrood, eiers en kruie berei. Die vleismengsel word in bolletjies gevorm en in gesoute water, waarby asyn of witwyn gevoeg kan word, met uie, peperkorrels, piment en lourierblare tot gaar gekook. Die kookwater word vervolgens deur 'n sif gegooi en met 'n klein hoeveelheid meelsous, room en eiergeel geroer totdat die sous bind en met suurlemoensap en kappertjies verfyn.

Königsberger Klopse word gewoonlik met gekookte aartappels of rys bedien, dikwels ook met ingemaakte rooi beet. 

Volgens 'n meningspeiling van die Forsa-instituut is **Königsberger Klopse** met 'n bekendheidsgraad van 93 persent die bekendste van alle streekgeregte in Duitsland.

## Literatuur en bronne 
*  *Herings Lexikon der Küche*. Fachbuchverlag Pfannenberg, Haan-Gruiten, 23ste oplaag 2001, 
*  Erhard Gorys: *Das neue Küchenlexikon*. dtv, München 1994–2002, 
*  Hans-Joachim Rose: *Die Küchenbibel. Enzyklopädie der Kulinaristik*. Tre Torri, Wiesbaden 2007, 
*  *Geskiedenis van die Königsberger Klopse*

## Verwysings
Harold Wilson

**James Harold Wilson** (11 Maart 1916 – 24 Mei 1995), Lord Wilson van Rievaulx, was 'n Britse politikus van die Arbeidersparty. Hy word as een van die mees prominente politici van die tweede helfte van die 20ste eeu gesien en het twee keer as Eerste Minister van die Verenigde Koninkryk gedien. 

Hy het aan die Universiteit van Oxford in die filosofie, politiek en ekonomie gestudeer en is in 1937 by dié universiteit aangestel as lektor in ekonomie. Hy is in 1940 met Gladys Mary Baldwin getroud, 'n huwelik waaruit twee seuns gebore is. Nadat hy tussen 1943 en 1944 direkteur van ekonomie en statistiek in die ministerie van brandstof en krag was, het Wilson in 1945 'n boek, *New deal for coal*, gepubliseer, wat die grondslag gevorm het vir die Arbeidersparty se nasionaliseringsplanne van die mynbedryf. 

Dit was die eerste van talle ekonomiese en politieke publikasies wat hy die lig laat sien het. Harold Wilson het in 1945 lid van die Laerhuis geword en in 1947 president van die British Board of Trade, 'n organisasie waaruit hy later bedank het toe die staat gelde vir mediese dienste gehef het ten einde die Koreaanse Oorlog te finansier. Hy is in 1963 tot leier van die Arbeidersparty verkies, ŉ posisie wat hy tot in 1976 beklee het. 

Hy het in 1964 premier van Brittanje geword en in Oktober 1965 ŉ mislukte poging aangewend om die eensydige onafhanklikverklaring in Rhodesië (teenswoordig Zimbabwe) af te wend. Wilson het later ekonomiese sanksies teen die regering van Ian Smith ingestel, maar ook dié maatreël het geen vrugte afgewerp nie. 

In 1970 is die bewind in Brittanje deur die Konserwatiewe Party onder leiding van Edward Heath oorgeneem, maar toe die Tories na ŉ verkiesing in 1974 nie daarin kon slaag om 'n regering saam te stel nie, is Wilson gevra om dit te doen. Op 6 Maart 1974 het hy vir die tweede keer premier geword. Twee jaar later, op 16 Maart 1976, in ŉ stadium toe Brittanje se ekonomie in 'n benarde toestand was, het hy onverwags bedank. 

Tydens sy bewind het Harold Wilson verskeie internasionale vredesbesoeke onderneem, onder meer na die VSA en die Sowjetunie in 1968 tydens die Viëtnam-oorlog. Sy buitelandse politiek het egter geen noemenswaardige resultate opgelewer nie. 'n Sirskap is in April 1976 aan Wilson toegeken.

## Bronnelys 
* Paul Routledge: Wilson (20 British Prime Ministers of the 20th Century). Haus Publishing Ltd, London 2006, .
* *Wêreldspektrum*, 1982, , volume 29, bl. 131, 132
Reddingsdaadbond

duimnael|regs
[duimnael|regs|Ds. [John Daniel Kestell|J.D. Kestell, stigter in 1939 van die Reddingsdaad. Dié foto is in 1917 geneem.]]

Die **Reddingsdaadbond**, met die leuse: “’n Volk red homself!” was ’n beweging wat ds. J.D. Kestell op 8 Desember 1939 begin het vir die ekonomiese rehabilitasie van verarmde Afrikaners. Die Bond het in 1957 ontbind.

Die stigting het sowat ’n jaar na die reuse-saamtrek van Afrikaners tydens die hoeksteenlegging van die Voortrekkermonument in Pretoria op 16 Desember 1938 gevolg op ’n tydstip toe daar besondere samehorigheid onder Afrikaners geheers het. Leiers van die volk het hulle destyds daaroor bekommer dat sowat 300&nbsp;000 Afrikaners (byna ’n derde) verarm was.  

Baie Afrikaners wat pas hul voete begin vind het ná die verwoesting wat die Anglo-Boereoorlog gesaai het, het tydens die Groot Depressie van die vroeë jare dertig weer alles verloor.

Terselfdertyd is Afrikaners se volksbesef aangewakker deur die Simboliese Ossewatrek na Pretoria in 1938. Daarom belê die Federasie van Afrikaanse Kultuurvereniginge (FAK) onder aansporing van ds. Kestell ’n volkskongres in Bloemfontein vir Oktober 1939. Op dié kongres besluit afgevaardigdes om ’n volksorganisasie op te rig met ’n Christelik-Nasionale grondslag om die spaarkrag, koopkrag en mensevermoëns van Afrikaners te mobiliseer tot voordeel van die volk, en so ontstaan die Reddingsdaadbond.

Die Bond het binne vyf jaar 400 takke en 70&nbsp;000 lede gehad wat elkeen maandeliks ’n lidmaatskapfooi van ses pennies bygedra het. ’n Derde van die fondse is vir administrasie gebruik, ’n derde vir die afbetaling van ’n lewenspolis of spaarplan vir elke lid en die orige derde as kommissie vir die persoon wat die fondse ingesamel het. 

Die bond het honderde Afrikaanse ondernemings op die been help bring, wat werksgeleenthede vir Afrikaners in veral die stede geskep het, onder meer Federale Volksbeleggings en die AHI. 

Die Reddingsdaadbond het in 1957 ontbind.

Lêer:Hans_die_Skipper_01.jpg|Reddingsdaadbond stel voor Die Hanekoms en Geselskap in *Hans die Skipper*. Aanskou en Luister na die Storm op die See! Bliksemstrale. Donderslae. 'n Bruisende See en Huilende Wind!
Lêer:Hans_die_Skipper_02.jpg|Reddingsdaadbond stel voor Die Hanekoms en Geselskap in *Hans die Skipper*. Dramatiese Meesterwerk. Sublieme toneelstuk met sy wisselende stemminge. Lag en Huil soos die stuwende en dalende branders van die woelige see.
File:Hendrik Hanekom als "Oom Paul".jpg|Die Hanekoms en Geselskap stel voor *Oom Paul*, vir die reddingsdaad.

## Bronne 
*  
*
Mnguni

Volgens Nguni-legende was **Mnguni** die stigter van die Nguni-nasie in Suidelike Afrika. Zoeloes is 'n sub-nasie van die Nguni-nasie.

Mnguni se naam is afgelei van die woord Nguni, die naam vir die oorgrote etniese groepering in Suid-Afrika. Dit sluit onder andere die Zoeloes, Swazi's, Ndebele, en Xhosas in. Meeste van die verskillende Nguni-nasies kan van Mnguni (koning van die verenigde nasie in Suid-Afrika voor Zoeloes, Xhosas, Swazi's en Ndebele) se stamboom nagespeur word.

Volgens oorlewering is hy ongeveer 1000 jaar gelede vanaf Egipte afkomstig.
Kleinsneeugans

Die **kleinsneeugans** (*Anser caerulescens caerulescens*) is 'n subspesie van die sneeugans wat endemies aan Noord-Amerika is.

Die wetenskaplike klassifikasie van hierdie gans word tans betwis: sommige wetenskaplikes klassifiseer die ganse onder die genus *Anser*, terwyl ander weer ten gunste van die genus *Chen* is.

Kleinsneeuganse word op die Noord-Amerikaanse vasteland aangetref in Kalifornië, Meksiko, Texas en Louisiana. Hulle kom op eilande langs die kus voor, van Baffin-eiland in die suide, wes deur Southampton- en Victoria-eiland, tot by Banks-eiland.

Hierdie ganse het 'n wit en 'n blou fase, maar daar is geen verskil in die kleur van die vere tussen mannetjies en wyfies nie. Kleinsneeuganse kan van grootsneeuganse onderskei word aan hul kleiner, dunner nek, korter kop en kleiner snawel.

Hulle dieet bestaan hoofsaaklik uit plantmateriaal, byvoorbeeld wortels en stamme van plante, gras en graan, maar hulle sal ook die lêkorrels van hoenders en eende vreet.

Kleinsneeuganse broei tussen Oktober en Januarie. Die nes word op egalige terreig met 'n effense hoogte gebou. Die wyfie lê vyf tot sewe roomwiteiers wat na 23-25 dae uitbroei. Die kuikens is self na twee jaar broeigereed.

## Bronnelys 
* Hilko Insel, (2005): *Eksotiese Watervoëls*. LAPA Uitgewers, Pretoria.
Gryskopgans

Die **gryskopgans** (*Chloephaga poliocephala*) is 'n grootgans wat in die bergagtige gebiede van Suid-Amerika voorkom, hoofsaaklik Argentinië, Chili en die Andesbergstreek.

Die mannetjies en wyfies het 'n eenderse veredos en hierdie spesie kan maklik uitgeken word aan sy grys kop en rooi hals en bo-rug, met wit-en-swart gestreepde onderlyf. Gryskopganse kan maklik mak gemaak word.

Hul dieet bestaan hoofsaaklik uit gras, maar hulle sal ook klein hoeveelhede lêkorrels vir hoenders en eende vreet.

Gryskopganse broei tussen Oktober en Januarie. Hulle bou hul nes op die grond, tussen lang gras waar dit goed weggesteek word. Die wyfie lê vier tot ses eiers wat na 30 dae uitbroei. Die kuikens is self na twee tot drie jaar broeigereed.

## Bronnelys 
* 
* Hilko Insel, (2005): *Eksotiese Watervoëls*. LAPA Uitgewers, Pretoria.
Rooikopgans

Die **Rooikopgans ** (*Chloephaga rubidiceps*) is 'n groot gans wat in die suide van Suid-Amerika voorkom, op die Falkland-eilande en in Argentinië.

Die mannetjies en wyfies het 'n identiese veredos en hierdie ganse word gekenmerk aan hul rooi koppe, met swart-en-wit gestreepte nekke, bo-rûe en onderlywe. Hulle word soms met die Magellan-ganswyfie verwar, wat 'n eenderse voorkoms het.

Hulle dieet bestaan hoofsaaklik uit gras, maar sal ook klein hoeveelhede van die lêkorrels van hoenders en eende vreet.

Rooikapganse broei tussen Oktober en Januarie. In hierdie tyd word die mannetjies raserig, aggressief en gebiedsgebonde. Die nes word op die grond gebou, tussen lang grasse en bosse waar dit goed weggesteek word. Die wyfie lê tussen vier en elf roomkleurige eiers wat na 30 dae uitbroei. Die kuikens is self na twee tot drie jaar broeigereed.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bronnelys 
* 
* Hilko Insel, (2005): *Eksotiese Watervoëls*. LAPA Uitgewers, Pretoria.
Nir Barkat

**Nir Barkat**, Hebreeus: ‏ניר ברקת‎ , (gebore op 19 Oktober 1959 in Jerusalem) is 'n Israelse entrepreneur in die inligtingstegnologie die van 2008 tot 2018 die negende burgemeester van Jerusalem was gewees. Sedert 30 April 2019 is hy 'n lid van die Knesset.

Barkat is 'n regs politikus. Hy was lid van die politieke party Likoed maar het in 2005 premier Ariel Sharon gevolg na Kadima. Omdat hy teen die opdeling van Jerusalem tussen Israel en die Palestyne is, het hy later ook uit Kadima getree. In 2015 het hy weer aansluit bij die Likoed-party.

Hy het in die valskermtroep gedien en rekenaarwetenskap aan die Hebreeuse Universiteit van Jerusalem gestudeer.

Nir Barkat is getroud en het drie kinders.

## Eksterne skakels 
* Secular candidate Nir Barkat wins Jerusalem mayoral race, Haaretz, 12 November 2008
*  Nir Barkat, webwerf van die Knesset
Genappe

**Genappe** (Wallonies: *Djinape*, Nederlands: *Genepiën*) is 'n Belgiese stad en munisipaliteit in die Waalse provinsie Waals-Brabant, aan die grens met die provinsie Hainaut. Die munisipale gebied het sowat 15&nbsp;000 inwoners (2011) en 'n oppervlakte van 90&nbsp;km².

## Eksterne skakels 
*  Die amptelike webwerf van die munisipaliteit
At Thy Call

**At Thy Call** is 'n Suid-Afrikaanse kortfilm oor die grensoorlog in Namibië.  Die regisseur en skrywer is Christopher Lee dos Santos en die rolprent is in en om Johannesburg verfilm.

## Hoofrolspelers 
* Heinrich Meyer as Danie Joubert
* Ryan Rittmann as Nick Smith
* Carl Haasbroek as Johan van Wyk
* Dean Clark as Korporaal Pienaar
* Frikkie Geyser as Korporaal Van Tonder

## Storielyn 
Die prent speel af in 1984 en is die storie van 'n jong man wie se Afrikanerwaardes beproef word wanneer hy verpligte diensplig aanvaar en bevriend raak met 'n rebelse Engelsman.

## Eksterne skakels 
* 
*
Suidelike Provinsie (Zambië)

duimnael|Suidelike Provinsie in Zambië
duimnael|Die distrikte van die Suidelike Provinsie

Die **Suidelike Provinsie** is een van Zambië se tien provinsies.
Keisergans

Die **keisergans** (*Anser canagica*) is 'n gans wat in Alaska en Siberië voorkom.

Die wetenskaplike klassifisering van hierdie gans word tans betwis: sommige wetenskaplikes plaas dit onder die genus *Chen*, terwyl ander weer *Anser* verkies.

Beide geslagte het 'n identiese veredos, met 'n kenmerkende wit kop en agternek, met 'n donker grys hals en lyf. Die vere kan soms roesbruin voorkom, as gevolg van al die yster in die waters van hul verspreidingsgebied. Keiserganse is oor die algemeen nie aggressief nie en kan ook in groepe met ander watervoëls aangehou word.

Hul dieet bestaan hoofsaaklik uit waterplante soos alge en gras, maar hulle sal ook die lêkorrels van hoenders en eende vreet.

Keiserganse broei tussen Oktober en Januarie. Die nes word op die grond naby die water gebou, tussen gras of plante wat dit goed wegsteek. Die nes word met dons en vere uitgevoer. Die wyfie lê twee tot agt roomwit eiers wat na 24 tot 27 dae uitbroei. Die kuikens is self na twee tot drie jaar broeigereed.

## Bronnelys 
* 
* Hilko Insel, (2005): *Eksotiese Watervoëls*. LAPA Uitgewers, Pretoria.
Hoërskool De Villiers Graaff

[duimnael|305px|regs|Die sierlike geboue van die Hoërskool De Villiers Graaff is reeds meer as 'n eeu gelede opgerig met geld geskenk deur sir [David Pieter de Villiers Graaff.]]
[duimnael|regs|270px|Sir [David Pieter de Villiers Graaff luister na 'n adres van die moeders van die skool wat hom bedank vir sy skenking van £100 000.]]

Die **Hoërskool De Villiers Graaff** is 'n dubbelmediumhoërskool op die Bolandse dorp Villiersdorp en is genoem na sir David Pieter de Villiers Graaff, nyweraar, kabinetsminister en vader van die latere leier van die Verenigde Party, sir De Villiers Graaff.

Die skool is in 1872 opgerig, maar in 1901 bewillig sir David die geld (£100 000) en grond vir die bou van 'n nuwe skool wat in 1907 sy huidige naam gekry het. Dit is ontwerp deur Alexander Forsyth en John Parker en opgerig deur mnr. AB Reid & Kie. Die plaaslike laerskool is ook na die weldoener vernoem.

## Huidige stand 
Die skool het in 2010 201 leerders van gr. 8 tot 12 gehad, van wie 112 meisies en 89 seuns was. Die skoolhoof was mnr. M.C. Botha en die jaarlikse skoolfonds R5&nbsp;940,00. Die skoolhoof word bygestaan deur sowat 12 onderwysers vir 'n gunstige onderwyser-leerder-verhouding van minder as 1:15. Teen 2012 het die leerders afgeneem tot 193, waarvan 102 meisies en 91 seuns was, maar teen 2014 toegeneem tot 203, van wie 102 steeds meisies en 101 seuns was. Mev. Marietjie Freislich was die skoolhoof en die res van die personeel het bestaan uit 15 onderwysers. In 2015 was die leerdertal 231 en die skoolhoof me. G.G. Loubser. In 2021 het die skool 371 leerders gehad, 190 mesies en 181 seuns.

## Eksterne skakel 
* Die skool se amptelike webtuiste .
Juanes

[duimnael|Zelt Musik Festival 2015. Freiburg, [Duitsland]]
duimnael|Zelt Musik Festival 2015. Freiburg, Duitsland

**Juan Vasquez Esteban Aristizabal** (gebore 9 Augustus 1972 in Medellín, Antioquia, Colombia), beter bekend as **Juanes** is 'n sanger, liedjieskrywer, regisseur en aktivis. Hy sing Colombiaanse pop en rock wat in Spaans versmelt is met verskillende musikale ritmes. Hy is ook 'n uitgesproke aktivis vir maatskaplike en humanitêre kwessies. Sy verhoognaam, Juanes, is sy bynaam uit sy kinderjare, en is 'n samestelling van sy eerste naam en die eerste lettergreep van die tweede. Juanes het 'n deel van sy kinderjare in die munisipaliteit van Carolina del Principe (westelike Colombia) en later in Medellín deurgebring.

Juanes het wêreldwyd meer as miljoen eksemplare van sy vier albums verkoop, en dié was suksesvol op al vyf kontinente. Hy is 'n wydreisende sanger na Spaanssprekende lande, en is die mees erkende kunstenaar in Colombia.

## Diskografie 
* 2000 - * Fíjate Bien*
* 2002 - * Un Día Normal*
* 2004 - * Mi Sangre*
* 2007 - * La Vida... Es Un Ratico*
* 2010 - *P.A.R.C.E.*

### Lirieke 
* 2000 - *Fíjate Bien*
* 2002 - *A Dios le pido*
* 2005 - *La camisa negra*
* 2007 - *Me Enamora*
* 2010 - *Yerbatero*

## DVD's 
* 2003 - * El Diario de Juanes*
* 2008 - * La Vida... Es Un Ratico (en vivo)*

## Toere 
* La vida Wêreldtoer
* Mi Sangre Wêreldtoer
* P.A.R.C.E. Toer
Vlag van Grenada

Die **nasionale vlag van Grenada** is op 7 Februarie 1974 amptelik in gebruik geneem. Die vlag vertoon ’n rooi band buite om met ses geel vyfpuntige sterre aan die bo- en onderkant. Binne die rooi band is twee geel (bo en onder) en twee groen (vlagpaal- en wapperkant) driehoeke, ’n rooi skyf en vyfpuntige geel ster in die middel van die vlag en ’n klawertjie neutmuskaat in die groen driehoek aan die vlagpaalkant.

## Simboliek 
Die ses sterre in die rooi band stel ses gemeentes (provinsies) van Grenada voor met die ster in die middel, wat in ’n rooi skyf is, wat die hoofstad St. George’s voorstel. Die neutmuskaat aan die vlagpaalkant van die vlag stel een van die land se vernaamste uitvoerprodukte voor. (Daar is soms verwys na Grenada as die "Spesery-eiland".

Die kleurkombinasie van rooi, geel en groen (die Pan-Afrika kleure) in die vlag stel die land se verbintenis met Afrika voor. Verder stel rooi moed en vitaliteit voor, geel stel wysheid en warmte voor en groen stel die plantegroei en landbou voor.

## Ander vlae 

Lêer:Flag of a Commonwealth Governor-General.svg| Vlag van die Goewerneur-Generaal van Grenada
Lêer:Flag of Grenada (1967–1974).svg|  Vlag van Grenada, 1967 tot 1974

## Sien ook 
## Verwysings 
## Eksterne skakels 
*  Grenada by *Flags of the World*.
*
Labourd

**Labourd** (Baskies: *Lapurdi*, Gaskons: *Labord*) is 'n voormalige Franse provinsie en deel van die hedendaagse  Pyrénées-Atlantiques *département*. Dit is ook deel van die historiese Baskeland. Labourd het 'n oppervlak van 858 km² en 205 000 inwoners. Die hoofstad is Ustaritz (Ustaritze). Die hoof dorpe is Anglet (Angelu), Biarritz (Miarritze), Hendaye (Hendaia), Saint-Jean-de-Luz (Donibane-Lohizune) en Espelette (Ezpeleta).
Alanda Bothma

**Alanda Bothma** is 'n Afrikaanse sangeres. Haar debuutalbum, *Sorrie Koebaai* is in 2009 deur EMI uitgereik. Sy was een van die vrouegroep *Corsette* se twee lede wie se gelyknamige album in 2007 uitgereik is.

## Diskografie 
* 2009: *Sorrie koebaai*

## Sien ook 
* Lys van Suid-Afrikaanse musikale kunstenaars

## Eksterne skakels 
* Alanda se amptelike webtuiste
*
Inverness

**Inverness** (uitgespreek /ɪnvərˈnɛs/; Skots-Gaelies: *Inbhir Nis*) is 'n stad in noordelike Skotland. Met 'n bevolking van 46&nbsp;870 is die stad die grootste nedersetting, en dikwels beskou as die hoofstad van die Skotse Hoogland. In onlangse jare is Inverness een van die vinnigste groeiende nedersettings in Europa. Inverness is die noordelikste stad in die Verenigde Koninkryk en is in die 6de eeu gestig.

## Susterstede 
*  Augsburg, Duitsland
*  La Baule-Escoublac, Frankryk
*  Saint-Valery-en-Caux, Frankryk

## Verwysings
Bitexco Financial Tower

200px|duimnael|regs|Bitexco Financial Tower
**Bitexco Finansiële toring** is wolkekrabber in Ho Chi Minh-stad, Viëtnam. Die gebou is in 2010 voltooi en die hoogte van die gebou is 262.5 meter. Totale koste is 220.000.000 dollar. Die eienaar is 'n Viëtnamese maatskappy. Dit word gebruik vir kantore en winkels. Op daardie stadium was dit die hoogste gebou in die stad. Tans is Landmark 81 (ook in Ho Chi Minh-stad) met sy hoogte van 461,2 meter meter, die hoogste gebou in die land.

## Galery

File:Bitexco Financial Tower.JPG|23 November 2009
File:BFTlookingup.jpg|2 Februarie 2011
File:Bitexco Financial Tower, Ciudad Ho Chi Minh, Vietnam, 2013-08-14, DD 05.JPG|14 Augustus 2013
File:Bitexco Financial Tower in HCMC.jpg|Bitexco Financial Tower in HCMC
File:Bitexco Financial Tower, Ciudad Ho Chi Minh, Vietnam, 2013-08-14, DD 07.JPG|In die nag, Augustus 2014

## Verwysings 
## Eksterne skakels
Michail Kalasjnikof

Luitenant-generaal **Michail Timofejewitsj Kalasjnikof** (Russies: Михаи́л Тимофе́евич Кала́шников; 10 November 1919 – 23 Desember 2013) was ’n Russiese wapenontwerper wat veral bekend was vir die ontwerp van die AK-47.

[duimnael|links|[AK-47]]
Kalasjnikof is in 1938 deur die Rooi Leër opgeroep as ’n tenkdrywer en –werktuigkundige. In Oktober 1941 is hy gewond en vir ses maande huis toe gestuur om te herstel. Daar het hy ander soldate hoor kla oor die Sowjet-gewere van destyds. Hy is daardeur geïnspireer om ’n nuwe handmasjiengeweer te ontwerp.

Hoewel sy eerste en ’n latere poging nie sukses behaal het nie, het hy in 1946 aan ’n kompetisie deelgeneem om ’n aanvalsgeweer te ontwerp. Sy inskrywing, genoem "Michtim" (van Michail Timofejewitsj) het gewen en die prototipe geword vir die ontwikkeling van ’n reeks gewere.

In 1947 het hy die AK-47 (Awtomat Kalasjnikof 1947) ontwerp. In 1956 het dit die Sowjet-weermag se standaardgeweer vir soldate geword. Kalasjnikof het al van sy nalatenskap gesê: "Ek sou verkies het om ’n masjien te ontwerp wat mense kon gebruik het en wat boere kon gehelp het, soos ’n grassnyer."

## Toekennings 
Kalasjnikof het verskeie pryse gewen, onder andere die Goue Ster-medalje van ’n Held van die Russiese Federasie wat op 10 November 2009 op sy 90ste verjaardag deur pres. Dmitri Medwedef aan hom toegeken is vir die skepping van "die handelsnaam waarop elke Rus trots is."

## Verwysings 
## Eksterne skakels 
* 'I sleep soundly' – Onderhoud met Kalasjnikof op 83-jarige ouderdom
* Biografie 
* BBC NEWS-profiel: Mikhail Kalashnikov
* Die lewe van Michail Kalasjnikof 

* 20px|links Hierdie artikel is vertaal vanuit die Engelse Wikipedia
Estação Cabo Branco

duimnael|regs|250px|Die *Estação Cabo Branco*

Die **Estação Cabo Branco** is 'n wetenskap-, kultuur- en kunssentrum in João Pessoa, die hoofstad van die Brasiliaanse deelstaat Paraíba.

Die agthoekige sentrum met sy kenmerkende spieëlglasfasade, wat deur die befaamde argitek Oscar Niemeyer ontwerp en ná 'n boutyd van een jaar op 3 Julie 2008 ingewy is, maak deel uit van 'n kulturele en opvoedkundige gebouekompleks in die stadsdeel Cabo Branco en het intussen ook 'n gewilde toeristetrekpleister geword.

Die sentrum het 'n vloeroppervlakte van 8&nbsp;571&nbsp;m². Die boukoste, wat R$&nbsp;33,5 miljoen beloop het, is deur die Brasiliaanse Departement van Wetenskap en Tegnologie gedra.

## Die argitektuur van die sentrum 
duimnael|regs|250px|'n Nagaansig van die sentrum
Die sentrum maak deel uit van 'n kompleks van vyf geboue wat deur die sentrale agthoekige toring in die middel met mekaar verbind word. Die sentrale toring, wat as hoofgebou van die kompleks dien, het 'n deursnee van 43 meter en rus op 'n silindervormige onderdeel met 'n deursnee van vyftien meter.

Die kompleks behels die volgende dele:

* Die toring met twee verdiepings wat deur 'n poel omring word. Hier word permanente net soos wisselende uitstallings gehou, en daar is sale met video-, beeld- en klanktoerusting, 'n kafee en 'n restaurant. Die uitsig- ben besoekersterras bied 'n panoramiese rondomsig oor die omgewing. Vanuit die terras kan ook die mees oostelike punt van die Amerikaanse vasteland, die Ponta do Seixas, en die vuurtoring Farol do Cabo Branco raakgesien word.

* Die ouditorium bied plek vir 501 gehoorlede en behels daarnaas nog twee sale met 200 sitplekke.
* Die amfiteater, wat volledig met die omliggende landskap versmelt, is vir 300 gehoorlede ontwerp.
* 'n Aandenking- en die kitskoswinkel.
* Die administratiewe blok van die kompleks is aan sy buitekant geleë.
* 'n Parkeerterrein vir 198 voertuie, insluitende busse.

## Fotogalery 

Lêer:Estacao Cabo Branco - Auditorio.JPG|Die ouditorium bied plek vir 501 gehoorlede en beskik oor twee bykomende sale met 200 sitplekke
Lêer:Estacao Cabo Branco dia.JPG|Die uitsigtoring
Lêer:Estacao Cabo Branco - Anfiteatro.JPG|Die amfiteater bied 300 sitplekke

## Sien ook 
* Oscar Niemeyer

## Verwysings
Cutt Glas

**Cutt Glas** is 'n bekende Afrikaanse a cappella-musiekgroep wat op 1 April 1990 gestig is. Die aanvanklike groeplede was Karen Meiring, Bondina Osterhoff, Shireen Hollier, Annie Harvey, Jann Roberts, Lydia vom Hagen en Billi-Jean Parker. In 2001 ontvang hulle 'n "Geraas"-musiektoekenning vir die beste humoristiese album.

## Groeplede 
Die groep het in 2010 uit die volgende lede bestaan:
* Karen Meiring – sopraan en stigterslid (vanaf 1990)
* Bondina Osterhoff – alt en stigterslid (vanaf 1990)
* Rozelle Blackie (vanaf 2003)
* Mabet van Wyk (vanaf 2007)
* Karen Wessels (vanaf 2003)
* Steffie le Roux (vanaf 2008)

## Diskografie 
* Vlymskerp, 2008
* Versnit / Blended, 2004
* Slegs Glas / Glass Only, 2001 COLOSSAL
* Not Only Angels ("nie net Engele nie"), 1998 JNS
* Snykant / Cutts
* One Voice, 1997 GALLO
* Singcopation, 1993

## Sien ook 
* Lys van Suid-Afrikaanse musiekgroepe

## Eksterne skakels 
* Cutt Glas se amptelike webtuiste
Middelweerstandige tuberkulose

**Middelweerstandige tuberkulose** (Engels: *Multi-drug resistant tuberculosis* of *MDR-TB*) is 'n vorm van tuberkulose (TB) wat weerstand bied teen ten minste die twee algemeenste behandelingsmiddels van TB, naamlik Isoniasied (INH) en Rifampisien (RMP).

Weerstandige TB ontwikkel tydens die behandeling van antibiotika-sensitiewe TB as die dosering van antibiotika onderbreek word en die medikasievlak in die liggaam onvoldoende is om 100% van die bakterieë te dood. Dit kan gebeur as:
* Pasiënte beter voel en hulle antibiotika-kursus stop.
* Pasiënte van tyd tot tyd vergeet om hulle medikasie te neem.
* Tekorte aan medikasie soos voorraad skaars raak.

Weerstandige TB kan net so geredelik, en op dieselfde wyse as antibiotika-sensitiewe TB van persoon tot persoon versprei. Dit wek 'n uiters gevaarlike situasie.
Alex Boraine

**Alex Boraine** (10 Januarie 1931, Kaapstad - 5 Desember 2018) was 'n Suid-Afrikaanse politikus, skrywer en voormalige kerkleier. Hy was ’n sleutelfiguur in die Waarheid-en-versoeningskommissie (ondervoorsitter van 1996 tot 1998).

Boraine word in 1959 as 'n Metodiste-predikant georden. Daarna studeer hy aan die Rhodes-universiteit in Suid-Afrika, Universiteit van Oxford in Engeland, en Drew-universiteit in die VSA. In 1970 word hy die president van die Metodistekerk van Suider-Afrika, die jongste president tot datum.

In 1974 betree hy die politiek as ’n Volksraadlid vir die Progressiewe Party, maar hy bedank in 1986 saam met Frederik van Zyl Slabbert. Saam met Slabbert stig hy die Institute for Democratic Alternatives in South Africa (Idasa) om dialoog tussen die toe steeds verbanne ANC en vooraanstaande Suid-Afrikaners te bevorder. Hy was ook 'n medestigter van die Internasionale Sentrum vir Oorgangsgeregtigheid.

Sy boeke sluit in sy WVK-memoires, *A Country Unmasked*, en *A Life in Transition*. Hy sterf op 5 Desember 2018 in Kaapstad.

## Verwysings
Bate

In finansiële rekeningkunde word 'n **bate** as 'n ekonomiese hulpbron beskou.

## Definisie 
Bates kan enigiets wees wat aan die volgende voldoen:
* Dit is iets waaroor die entiteit beheer het
* Dit kan gebruik word om ekonomiese voordele te bekom

## Klassifikasie 
Bates kan tasbaar of ontasbaar wees. Voorbeelde van tasbare bates sluit in kontant, motorvoetuie, voorraad ens. Voorbeelde van ontasbare bates sluit in klandisiewaarde, patente ens.

Bates word tipies verdeel in bedryfsbates en nie-bedryfsbates.
* Bedryfsbates is enige bates wat binne 'n tydperk van minder as een jaar in kontant omgeskakel behoort te word deur die normale loop van besigheid. Hierdie tipe bates sluit items soos kontant, debiteure en voorraad in.
* Nie-bedryfsbates is enige bate wat normaalweg meer as een jaar sal neem om in kontant om te skakel. Dit sluit items soos vaste bates, ontasbare bates en lenings ontvangbaar in.
* Sommige bates kan 'n bedryfs- en nie-bedryfskomponent hê soos byvoorbeeld 'n lening toegestaan wat betaal word in maandelikse paaiemente oor die volgende 5 jaar. In die geval is die kapitaalgedeelte van hierdie lening wat ontvang sal word binne die volgende jaar 'n bedryfsbate, maar die oorblywende kapitaal 'n nie-bedryfsbate
Las (rekeningkunde)

In Finansiële Rekeningkunde word 'n **Las** as 'n ekonomiese verpligting beskou.

## Definisie 
'n Las word beskou as iets wat as gevolg van 'n vorige gebeurtenis, 'n huidige verpligting skep wat daartoe gevolg sal hê dat daar 'n uitvloei van ekonomiese hulpbronne van die entiteit sal vloei. Las sluit items in soos byvoorbeeld krediteure rekeninge, lenings betaalbaar, oortrokke bank ens.

## Klassifikasie 
Daar word tipies onderskei tussen bedryfslaste (korttermyn) en nie-bedryfslaste (langtermyn).
* Bedryfslaste is enige laste wat binne 'n tydperk van een jaar afgelos moet word en sluit krediteure rekeninge, oortrokke bankrekeninge, belasting betaalbaar ens. in.
* Nie-bedryfslaste is enige laste wat nie binne die volgende jaar vereffen hoof te word nie en sluit byvoorbeeld langtermyn lenings in.
* Sommige laste het 'n bedryfs- sowel as 'n nie-bedryfs komponent. Dit is byvoorbeeld 'n lening wat in maandelikse paaiemente betaal word oor die volgende 5 jaar. Die kapitaal gedeelte van hierdie lening wat in die volgende jaar betaal sal word is die bedryfslas komponent. Die res is 'n nie-bedryfslas.

## Eksterne skakels 
*
Finansiële staat

'n **Finansiële staat** word gebruik om die finansiële stand sowel as die finansiële prestasie van 'n entiteit te openbaar. Finansiële state word tipies jaarliks deur besighede opgestel en bestaan normaalweg uit 'n reeks aparte state tesame met die notas daartoe. Die opstel van finansiële state word gereguleer deur 'n verskeidenheid van wetgewing en moet gewoonlik voldoen aan spesifieke voorgeskrewe standaarde (soos byvoorbeeld IFRS).

## Komponente 
Finansiële state bestaan tipies uit die volgende:
* Voorblad en indeks
* Algemene inligting
* Verklarings deur die direksie en/of ouditeure
* Balansstaat (staat van finansiële posisie)
* Inkomstestaat (staat van omvattende inkomste)
* Staat van verandering in ekwiteit
* Kontantvloeistaat (staat van kontantvloeie)
* Notas tot die finansiële state
* Aanvullende skedules soos bv. 'n belasting berekening.

## Gebruikers 
Finansiële state kan tipies deur van die volgende partye gebruik word, maar kan ook deur ander partye gebruik word:
* Direksie (vir bestuursbesluite)
* Aandeelhouers (vir beleggingsbesluite)
* Finansiers (vir bepaling van risiko)
* Belastingowerhede (vir berekening van belasting)
Balansstaat

'n **Balansstaat**, ook bekend as 'n "Staat van Finansiële Posisie", is 'n komponent van Finansiële State. Die Balansstaat word gebruik om die finansiële posisie van die entiteit aan te dui soos op die datum van verslagdoening. Normaalweg toon dit ook vergelykende syfers van die vorige verslagdoeningsdatum.

## Afdelings 
'n Balansstaat bestaan uit 3 hoof afdelings/komponente naamlik:
* Bates
* Ekwiteit
* Laste

Elke hoof afdeling word dan verder opgedeel in sub-afdelings. Hierdie sub-afdelings is as volg:

Vir Bates:
* Nie-bedryfsbates
* Bedryfsbates

Vir Ekwiteit:
* Verdeelbare reserwes
* Nie-verdeelbare reserwes

Vir Laste:
* Nie-bedryfslaste
* Bedryfslaste

'n Totaal word by elke hoof en sub-afdeling bepaal. Die totale Ekwiteit plus Laste word ook gewoonlik bereken. Hierdie totaal moet ooreenstem met die totale Bates vir die Balansstaat om te balanseer. Dit kan ook in die volgende formule uitgedruk word: Bates = Ekwiteit + Laste
Friedrichstadt

**Friedrichstadt** (Deens: *Frederiksstad*, Noord-Fries: *Fräärstää*, Nederduits: *Friesstadt*, *Frieestadt*, Nederlands: *Frederikstad aan de Eider*) is 'n stad en herstellingsoord in die distrik Nordfriesland van die Noord-Duitse deelstaat Sleeswyk-Holstein.

Die stad, wat tussen die Eider- en Treene-riviere geleë is, is in 1621 deur die Gottorfse hertog Frederik III gestig en tans 'n beduidende kulturele monument. Hertog Frederik III het Friedrichstadt, wat na homself vernoem is, as 'n handelstad beplan en Nederlandse burgers, waaronder veral die Remonstrante wat aan godsdienstige vervolging blootgestel was, uitgenooi om hulle in die nuwe nedersetting te vestig. Vanweë die geloofsvryheid, wat aan burgers toegestaan is, het ook aanhangers van baie ander religieuse groeperings hulle in die stad gevestig sodat Friedrichstadt as 'n "stad van verdraagsaamheid" bekend gestaan het. Tans is nog vyf godsdienstige gemeenskappe aktief.

Friedrichstadt se boukuns toon nog steeds sterk Nederlandse invloede, met talle geboue wat in die styl van die Nederlandse Baksteenrenaissance ontwerp is, asook gragte. Toerisme is 'n beduidende bron van inkomste.
Rian Malan

**Rian Malan** (gebore 1954 in Johannesburg) is 'n Suid-Afrikaanse skrywer, joernalis, dokumenteerder en liedjieskrywer van Afrikaner afkoms. Hy het bekendheid verwerf met sy outobiografiese roman ''My Traitor's Heart'', wat soos die meeste van sy werke oor die Suid-Afrikaanse samelewing in 'n historiese en kontemporêre perspektief handel, en wat op rasseverhoudinge fokus. As 'n joernalis het hy vir groot koerante in Suid-Afrika, Groot-Brittanje en die VSA geskryf.

Malan het in 'n middel-klas en pro-apartheid Afrikaner-gesin in 'n blanke voorstad van Johannesburg grootgeword. Hy het beskryf hoe hy as tiener 'n rockgroep gestig het wat met swart kunstenaars geassosieer het en hoe hy teen die apartheid-stelsel wou rebelleer terwyl hy nog weinig interaksie met swart mense gehad het. Om diensplig te vermy, wat daai tyd vir wit mans verpligtend was, trek hy in 1977 na Los Angeles waar hy as joernalis begin werk.

Met sy terugkeer na Suid-Afrika in die 1980's skryf hy sy memoires, ''My Traitor's Heart'' waarin hy vertel van sy kinderdae in Suid-Afrika en waarin hy rasseverhoudinge verken deur prominente moordgevalle te beskryf. Hy besin verder oor sy familie se geskiedenis, 'n vooraanstaande Afrikaner-stam wat in die 17de eeu na die Kaap gemigreer het, insluitend Daniël François Malan, die Suid-Afrikaanse Eerste Minister wat 'n groot ideologiese voorstander van  apartheid was. Die boek word later 'n beste-verkoper en word in 11 tale vertaal.

## Verwysings
Wit Monumente van Wladimir en Soezdal

Die **Wit Monumente van Wladimir en Soezdal** (Russies: Белокаменные памятники Владимира и Суздаля) is die naam van ’n Unesco-wêrelderfenisgebied in Rusland. Dit sluit agt Middeleeuse kalksteenmonumente van Zalesje, ’n historiese Russiese streek, in:
* Die Mariahemelvaart-katedraal in Wladimir (1158-'60, 1185-'89);
* Die Goue Poort in Wladimir (1158-'64);
* Die Katedraal van Sint Demetrius in Wladimir (1194-'97);
* Die kasteel van Andreas die Vrome in Bogoljoebowo (1158-'65);
* Die Kerk van die Voorspraak aan die Nerl in Bogoljoebowo (1165);
* Die Soezdalse Kremlin met die Katedraal van die Herkoms in Soezdal (1222-'25, aangebou in die 16de eeu);
* Die Sint Jefimijef-klooster in Soezdal (meestal 16de eeu);
* Die Kerk van Boris en Gleb in Kideksja (1152).

## Verwysings 
* 20px|linksHierdie artikel is in sy geheel of gedeeltelik vanuit die Engelse Wikipedia-artikel vertaal
Ferapontof-klooster

Die **Ferapontof-klooster** (Russies: Ферапонтов монастырь) in die Wologda-oblast in Rusland is een van die beste oorblywende voorbeelde van Russiese Middeleeuse kuns, die rede wat Unesco gegee het vir die plasing van die klooster op sy wêrelderfenislys.

duimnael|150px|links|Sint Nikolaas, die beskermheilige van Russiese handelaars (muurskildering in die Ferapontof-klooster deur Dionisius).
Die klooster is in 1398 deur Sint Ferapont gestig in die onherbergsame Russiese Noorde. Die oudste gebou is die Katedraal van die Herkoms van die Maagd (1490) en dit het die beste bewaar gebly van die drie susterkatedrale wat in die 1490's in die streek gebou is. Al die binnemure is bedek met skilderings deur die beroemde Middeleeuse skilder Dionisius. Tsaar Iwan die Verskriklike het dit self dikwels besoek.

In die Tyd van Beroeringe is dit kwaai deur die Pole beskadig, maar daar herbou en verskeie geboue is bygevoeg. Die kerktoring se klokke is vermoedelik die oudstes in Rusland.

Namate die klooster ’n al hoe minder belangrike godsdienstige instelling geword het, het dit ’n plek van verbanning vir kerklikes soos patriarg Nikon geword. Dié praktyk is in 1798 deur tsaar Paul stopgesit, dit het in 1904 weer ’n klooster geword, is 20 jaar later deur die Bolsjewiste gesluit en is in 1975 in ’n museum verander.

Die museum is sedert 1991 deel van Russiese Noorde- Nasionale Park.

## Eksterne skakels 
* Die muurskilderings van die Ferapontof-klooster
* Amptelike webtuiste
* 20px|linksHierdie artikel is in sy geheel of gedeeltelik vanuit die Engelse Wikipedia-artikel vertaal
Ekwiteit

**Ekwiteit** is die totale belang gehou deur aandeelhouers in 'n entiteit. Dit is die balanserende syfer op die Balansstaat tussen Bates en Laste. Gewoonlik is die balans van ekwiteit nie gelyk aan die waarde van die onderliggende aandele nie en indien dit gebeur is dit gewoonlik bloot per toeval. Die rede hiervoor is die effek van intern gegenereerde klandisiewaarde wat volgens rekeningkundige standaarde nie as 'n bate erken kan word nie. Die waarde van die aandele word ook deur markomstandighede, risiko's ens. beïnvloed wat nie met ekwiteit in ag geneem kan word nie.

## Definisie 
Ekwiteit kan bereken word as volg: Ekwiteit = Bates - Laste. Dit kan dus beskou word as die netto batewaarde van die entiteit wat na die aandeelhouers toekom indien al die laste afgelos word.

## Komponente 
Ekwiteit bestaan gewoonlik uit verdeelbare en nie-verdeelbare reserwes.

* Verdeelbare reserwes is enige reserwes wat aan die aandeelhouers uitgekeer kan word by wyse van 'n dividend. Verdeelbare reserwes kan items insluit soos Behoue Verdienste.

* Nie-verdeelbare reserwes is enige reserwes wat nie aan die aandeelhouers uitgekeer kan word nie. Die uitkering van hierdie reserwes kan beperk word deur wetgewing of deur die entiteit se beleid. Reserwes wat as nie-verdeelbaar beskou word weens wetgewing sluit byvoorbeeld aandelekapitaal in. Reserwes wat as nie-verdeelbaar beskou word weens beleid kan byvoorbeeld ongerialiseerde winste insluit.
Derick Hougaard

**Derick Hougaard** (gebore 4 Januarie 1983 in Citrusdal) is 'n professionele rugbyspeler wat normaalweg as losskakel speel. Hy het vir die Leicester Tigers en Saracens in Engeland asook vir die Bulls en Blou Bulle in Suid-Afrika gespeel. As internasionale speler het hy in agt toetse vir die Springbokke uitgedraf, só ook tydens die Rugbywêreldbeker 2003.

Hougaard was getroud met die Afrikaanse sangeres Karlien van Jaarsveld. Hul tweeling, Eliah en Daniël, is op 19 Desember 2013 gebore. Derick en Karlien is in 2016 geskei. 

## Verwysings 
## Eksterne skakels 
*
Gawes van die Heilige Gees

Die **Gawes van die Heilige Gees** is buitengewone kragte gegee deur die Heilige Gees. in die Nuwe Testament. Nege gawes word aan mense afsonderlik gegee met die oog op wat nuttig is (volgens 1 Korintiërs 12:7), volgens die wil van die Heilige Gees (volgens 1 Korintiërs 12:11).

## Bybelse en teologiese oorsig 
Die Nuwe Testament bevat verskeie lyste van geestelike gawes, die meeste in die Paul se briewe. Alhoewel elke lys uniek is, is daar oorvleueling.

## Verwysings
Millingen aan de Rijn

**Millingen aan de Rijn** is ’n dorp in die munisipaliteit Berg en Dal in die provinsie Gelderland in Nederland.  Dit lê teen die grens met die Duitse deelstaat Noordryn-Wesfale. Die gebied het sowat 6&nbsp;000 inwoners (2010) en beslaan ’n oppervlakte van 10&nbsp;km². Millingen aan de Rijn lê oostelik van die stad Nijmegen en suidelik van die Ryn (eintlik die Bijlandsch Kanaal). Na die ooste lê die Duitse dorp Bimmen van die munisipaliteit Kleef.

## Eksterne skakels 
*  Amptelike webwerf van die dorp
*Ligging:
Kleef

**Kleef** (Duits: *Kleve*, Kleverlands: *Kleff*, Nederlands: *Kleef*) is 'n stad en munisipaliteit in die Duitse deelstaat Noordryn-Wesfale. Die munisipaliteit het 49&nbsp;621 inwoners (2011) en beslaan 'n oppervlakte van 97,8&nbsp;km². Kleef lê suid van die Ryn aan die grens met Nederland. Na die noordweste lê die Nederlandse munisipaliteit Millingen aan de Rijn.

Die 1. FC Kleve is 'n sokkerklub uit Kleef.

## Plekke 
Plekke in die munisipaliteit Kleef (15):

Bimmen – Brienen – Donsbrüggen – Düffelward – Griethausen – Keeken – Kellen – Kleef (stad) – Materborn – Reichswalde – Rindern – Salmorth – Schenkenschanz – Warbeyen – Wardhausen

## Verwysings 
## Eksterne skakels 
*  Webwerf van die stad Kleef
* 
*
Subhash Kak

**Subhash Kak** (* 26 Maart 1947 –) is 'n Indies-Amerikaanse rekenaarwetenskaplike en digter. Hy is 'n professor aan Oklahoma State University.

Hy is bekend vir sy werk oor inligtingsteorie en die tweelingparadoks.

## Verwysings 
## Eksterne skakels 
*  Amptelike webwerf